ഓം ഓണവും ശ്രീനാരായണ ഗുരുജയന്തിയും അഘോഷിച്ചു ലോസ് ആഞ്ചലസ് : കാലിഫോര്ണിയയിലെ മലയാളി സമൂഹം ഇത്തവണയും ഓണ്ലൈനായി ഓണവും ശ്രീനാരായണഗുരുജയന്തിയും ആഘോഷിച്ചു. ലോസ് ആഞ്ചലസ് ആസ്ഥാനമായി പ്രവര്ത്തിക്കുന്ന സംസ്ഥാനത്തെ പ്രമുഖ മലയാളി സംഘടനയായ ഓര്ഗനൈസേഷന് ഓഫ് ഹിന്ദു മലയാളീസ് ഓം ആണ് തിരുവോണനാളില് ഓണ്ലൈനായി ഒത്തുചേര്ന്നു ആഘോഷങ്ങള് സംഘടിപ്പിച്ചത്.ഐശ്വര്യ സീതാറാമിന്റെ പ്രാഥനയോടെ തുടങ്ങിയ പരിപാടിയില് പ്രസിഡന്റ് വിനോദ് ബാഹുലേയന് സ്വാഗതമാശംസിച്ചു. മുഖ്യാതിഥി, പ്രമുഖ പ്രവാസി വ്യവസായിയും സീസണ് ടു വെഞ്ചര്സിന്റെ ചീഫ് എക്സിക്യൂട്ടീവ് ഓഫിസറുമായ സാജന് പിള്ളയും ലത ഹരിഹരനും ചേര്ന്ന് ഭദ്രദീപം കൊളുത്തി. തുടര്ന്ന് ആഘോഷങ്ങളുടെ പ്രയോജകനായ റിയല് എസ്റ്റേറ്റര് മാത്യു തോമസിനെ ഓം ഡയറക്ടര് രവി വെള്ളത്തേരി പരിചയപ്പെടുത്തുകയും ആദരിക്കുകയും ചെയ്തു. താലപ്പൊലി, തിരുവാതിര, ഭരതനാട്യം, മോഹിനിയാട്ടം, കളരിപ്പയറ്റ്, ഓണപ്പാട്ടുകള് തുടങ്ങിയ പരിപാടികള് നിരവധി പേരാണ് ഓണ്ലൈനായി ആസ്വദിച്ചത്. കേരളത്തിലെ ക്ഷേത്ര കലകള് പ്രോത്സാഹിപ്പിക്കുകയും പഠിപ്പിക്കുകയും ചെയ്യുന്ന ആലുവയിലെ നേപഥ്യ മധു ചാക്യാര് അവതരിപ്പിച്ച ചാക്യാര് കൂത്തായിരുന്നു പരിപാടിയിലെ മുഖ്യ ആകര്ഷണം. രശ്മി നായരും ആതിര സുരേഷും ചേര്ന്നായിരുന്നു പരിപാടികള് നിയന്ത്രിച്ചത്. സൂം വഴിയും യുട്യൂബ് വഴിയും തടസ്സമില്ലാതെ പരിപാടികള് തത്സമയം പ്രേക്ഷകരിലെത്തിക്കുന്നതിനു വിനോദ് ബാഹുലേയന്റെയും ജയദീപ് മേനോന്റെയും നേതൃത്വത്തിലുള്ള സാങ്കേതിക വിദഗ്ധരുടെ സേവനം സഹായിച്ചു. സെക്രട്ടറി സുനില് രവീന്ദ്രന് നന്ദി പ്രകാശിപ്പിച്ചു. പരിപാടികള് വിജയിപ്പിക്കുന്നതിന് സഹായിക്കുകയും പരിശ്രമിക്കുകയും ചെയ്ത എല്ലാവര്ക്കും വിനോദ് ബാഹുലേയന്, രവി വെള്ളത്തിരി, സുരേഷ് എഞ്ചൂര് എന്നിവര് നന്ദി രേഖപ്പെടുത്തി. റിപ്പോര്ട്ട്: സാന്റി പ്രസാദ്